pythainlp/thai-wiki-dataset-v4 huggingface dataset:
กีฬาฟุตบอลในกีฬามหาวิทยาลัยโลกฤดูร้อน

กีฬาฟุตบอลในกีฬามหาวิทยาลัยโลก เป็นชนิดกีฬาทางเลือกในกีฬามหาวิทยาลัยโลกฤดูร้อน 1979 แต่ระหว่างปี ค.ศ. 1985 ถึง 2019 ฟุตบอลเป็นชนิดกีฬาบังคับที่ได้รับการยอมรับ การแข่งขันฟุตบอลหญิงเริ่มขึ้นในกีฬามหาวิทยาลัยโลกฤดูร้อน 1993 โดยเป็นกีฬาไม่บังคับ เนื่องจากมีการจัดตั้งฟุตบอลมหาวิทยาลัยโลก ในปี ค.ศ. 2019 กีฬาฟุตบอลจึงจะไม่เป็นส่วนหนึ่งของรายการแข่งขันฤดูร้อน World University Games อีกต่อไปโดยเริ่มในปีนั้น ด้วยการเปลี่ยนแปลงนี้ จำนวนกีฬาบังคับจะถูกเก็บไว้ที่ 15 รายการ เนื่องจากตำแหน่งดังกล่าวจะถูกแทนที่ด้วยกีฬาแบดมินตัน ซึ่งหลังจากการแข่งขัน 5 ครั้งไปแล้ว ถึงจะเปลี่ยนจากกีฬาทางเลือกเป็นกีฬาบังคับ
สรุป (ค.ศ. 1979-2023).
การแข่งขันประเภทชาย 18 ครั้ง + หญิง 11
จังหวัดตรังในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดตรัง พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 4 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดตรัง).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:78.37%; overflow:hidden">  </td>
<td colspan="2" style="padding-left:0.4em;padding-right:0.4em" align="right">78.37%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:16.95%; overflow:hidden">  </td>
<td colspan="2" style="padding-left:0.4em;padding-right:0.4em" align="right">16.95%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">4.68%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอเมืองตรัง
เขตเลือกตั้งที่ 2.
เขตการเลือกตั้งที่ 2 ประกอบไปด้วย อำเภอห้วยยอด, อำเภอรัษฎา และอำเภอวังวิเศษ (ยกเว้นตำบลวังมะปราง)
เขตเลือกตั้งที่ 3.
เขตการเลือกตั้งที่ 3 ประกอบไปด้วย อำเภอปะเหลียน, อำเภอนาโยง, อำเภอย่านตาขาว (เฉพาะตำบลนาชุมเห็ด ตำบลโพรงจระเข้ ตำบลในควน และตำบลหนองบ่อ) และกิ่งอำเภอหาดสำราญ
เขตเลือกตั้งที่ 4.
เขตการเลือกตั้งที่ 4 ประกอบไปด้วย อำเภอกันตัง, อำเภอสิเกา, อำเภอย่านตาขาว (เฉพาะตำบลทุ่งค่าย ตำบลเกาะเปียะ ตำบลย่านตาขาว และตำบลทุ่งกระบือ) และอำเภอวังวิเศษ (เฉพาะตำบลวังมะปราง)
พิมพ์ปฏิภาณ พึ่งธรรมจิตต์

พิมพ์ปฏิภาณ พึ่งธรรมจิตต์ ศิลปินแห่งชาติ สาขาศิลปการแสดง (ดนตรีไทยสากล) พ.ศ. 2560 ชาวอำเภอยี่งอ จังหวัดนราธิวาส เกิดเมื่อวันที่ 16 กุมภาพันธ์ พ.ศ. 2481 เสียชีวิตวันที่ 19  กรกฏาคม พ.ศ. 2563 ด้วยโรคมะเร็งเม็ดเลือด 
ประวัติวัยเรียน.
พิมพ์ปฏิภาณ เริ่มเรียนชั้นประถมศึกษา ในอำเภอยี่งอ จังหวัดนราธิวาส แต่ด้วยอยู่ในครอบครัวข้าราชการ จึงต้องย้ายที่อยู่ ย้ายโรงเรียนหลายครั้ง กระทั่งย้ายมาเรียนชั้นมัธยมศึกษา ที่โรงเรียนนราธิวาส จึงได้ฝึกเล่นดนตรีกับวงโยธวาทิต โดยเริ่มจากบาริโทน หลังจากนั้นก็ย้ายไปเป่าปิคโคโล 
จากโรงเรียนนราธิวาส พิมพ์ปฏิภาณ ย้ายไปที่โรงเรียนสันติราษฎร์บำรุง กรุงเทพฯ ซึ่งเขาก็ยังคงเล่นดนตรีอยู่เช่นเคย หลังจากนั้นมีโอกาสไปเรียนต่อที่โรงเรียนพณิชยการพระนคร ช่วงนี้เริ่มเล่นเป็นวงดนตรีคอมโบ จากนั้นย้ายเป็นนักเรียนของโรงเรียนพณิชยการธนบุรี ซึ่งก็ยังคงเล่นดนตรี
ในระดับมหาวิทยาลัย พิมพ์ปฏิภาณเรียนที่มหาวิทยาลัยธรรมศาสตร์ เขาได้เป็นนักดนตรีของวงธรรมศาสตร์ โดยรับหน้าที่เป่าแซกโซโฟน ตำแหน่งเฟิร์สแซก
ประวัติวัยทำงาน.
หลังเรียนจบ พิมพ์ปฏิภาณใช้ความสามารถทางดนตรี สอบเข้าทำงานเป็นนักดนตรีของธนาคารออมสิน โดยเขาถนัดแซกโซโฟน แต่นักดนตรีในตำแหน่งนี้ มีอยู่แล้ว จึงต้องไปฝึกเป่าทรอมโบน แทน เนื่องจากนักดนตรีตำแหน่งนี้ขาดอยู่ตำแหน่งเดียว
เมื่อทำงานไปเรื่อย ๆ พิมพ์ปฏิภาณก็ได้เปลี่ยนจากตำแหน่งทรอมโบน เป็นบาริโทนแซกโซโฟน แล้วมาเล่นเทเนอร์แซกโซโฟน กระทั่งได้เป็นเฟิร์สแซกโซโฟนของธนาคารออมสิน
ระหว่างทำงานที่ธนาคารออมสิน พิมพ์ปฏิภาณ มักติดตาม ครูสมาน กาญจนะผลิน ไปบันทึกเสียงให้นักร้องอาชีพอยู่เสมอ จึงมีโอกาสเก็บประสบการณ์เกี่ยวกับเพลงที่หลากหลาย นอกจากนี้เขายังเป็นหัวหน้าวง Big Band อีกด้วย
หลังจากทำงานกับธนาคารออมสิน 7 ปี พิมพ์ปฏิภาณ ก็ลาออก มาทำงานเพลงเต็มตัว ได้แก่ เล่นดนตรีที่ไนท์คลับ และอัดเสียงให้นักร้อง เป็นต้น กระทั่งเขาเข้าไปเรียนดนตรีที่สยามดนตรียามาฮ่า ได้ทำเพลงให้กับ ครูศรีสวัสดิ์ พิจิตรวรการ ในชุดแม่สาย ชื่อเสียงของเขาจึงเป็นที่รู้จักวงกว้าง และได้มีกิจการสตูดิโออัดเสียง อีกด้วย
เมื่ออายุ 40 ปี พิมพ์ปฏิภาณ ก็เข้ารับราชการที่กรมศิลปากร โดยตลอดอายุของพิมพ์ปฏิภาณ คลุกคลีกับดนตรีเสมอ ทั้งลูกทุ่ง ลูกกรุง และสากล
กีฬากระโดดน้ำในกีฬามหาวิทยาลัยโลกฤดูร้อน

กีฬากระโดดน้ำในกีฬามหาวิทยาลัยโลกฤดูร้อน เป็นหนึ่งในชนิดกีฬาที่จัดแข่งขันใน กีฬามหาวิทยาลัยโลก ทุก ๆ สองปี และยังเป็นหนึ่งในชนิดกีฬาที่มีการแข่งขันตั้งแต่กีฬามหาวิทยาลัยโลกฤดูร้อน 1961 หลังจากที่ไม่รวมอยู่ในปี ค.ศ. 1975 และ 1989
เอเชียนคัพ รุ่นอายุไม่เกิน 23 ปี 2026

เอเชียนคัพ รุ่นอายุไม่เกิน 23 ปี 2026  จะเป็นการแข่งขันฟุตบอลเอเชียนคัพ รุ่นอายุไม่เกิน 23 ปี ครั้งที่ 7 ซึ่งเดิมชื่อ ฟุตบอลชิงแชมป์เอเชีย รุ่นอายุไม่เกิน 23 ปี  การแข่งขันรายการนี้จัดขึ้นทุก ๆ สองปีและจัดโดยสมาพันธ์ฟุตบอลเอเชีย (เอเอฟซี) สำหรับฟุตบอลทีมชาติรุ่นอายุไม่เกิน 23 ปี ของทวีปเอเชีย
การคัดเลือกเจ้าภาพ.
เมื่อวันที่ 1 กรกฎาคม พ.ศ. 2566 ซาอุดีอาระเบียได้รับเลือกให้เป็นเจ้าภาพสำหรับการแข่งขันครั้งนี้โดยคณะกรรมการการสมาพันธ์ฟุตบอลเอเชีย ครั้งนี้นับเป็นครั้งแรกที่ซาอุดิอาระเบียจะเป็นเจ้าภาพการแข่งขันรายการนี้
การคัดเลือก.
การแข่งขันรอบคัดเลือกจะแข่งขันในช่วงปลายปี ค.ศ. 2025
เอเชียนคัพ รุ่นอายุไม่เกิน 23 ปี 2024 รอบคัดเลือก

เอเชียนคัพ รุ่นอายุไม่เกิน 23 ปี 2024 รอบคัดเลือก  เป็นการแข่งขันฟุตบอลชายระดับนานาชาติสำหรับรุ่นอายุไม่เกิน 23 ปี ซึ่งตัดสินทีมที่เข้ารอบการแข่งขันเอเชียนคัพ รุ่นอายุไม่เกิน 23 ปี 2024
มีทั้งหมด 16 ทีมที่ผ่านเข้ารอบในการแข่งขันรอบสุดท้าย รวมถึงกาตาร์ที่ผ่านการคัดเลือกโดยอัตโนมัติในฐานะเจ้าภาพ
ฟุตบอลเอเชียเยาวชนอายุไม่เกิน 22 ปี 2013

ฟุตบอลเอเชียเยาวชนอายุไม่เกิน 22 ปี 2013 (หรือเรียกอีกอย่างว่า 2013 AFC U-22 Asian Cup') เป็นการแข่งขันฟุตบอลครั้งแรกของรายการ ฟุตบอลเอเชียเยาวชนอายุไม่เกิน 22 ปี โดยประเทศโอมานเป็นเจ้าภาพจัดการแข่งขัน มีกำหนดจัดขึ้นระหว่างวันที่ 23 มิถุนายนถึง 7 กรกฎาคม พ.ศ. 2556 แต่ถูกเลื่อนออกไปเป็นระหว่างวันที่ 11 ถึง 26 มกราคม พ.ศ. 2557 เนื่องจากการแข่งขัน 2013 EAFF East Asian Cup
การคัดเลือกเจ้าภาพ.
คณะกรรมการสมาพันธ์ฟุตบอลเอเชียได้มอบสิทธิ์ในการเป็นเจ้าภาพการแข่งขันรอบชิงชนะเลิศปี ค.ศ. 2013 ให้กับประเทศโอมาน เมื่อวันที่ 18 กรกฎาคม พ.ศ. 2555 โดยมีเพียงโอมานและไทยที่ต้องการเป็นเจ้าภาพ
การคัดเลือก.
ทีมที่ผ่านการคัดเลือก.
สำหรับการจับสลาก ทีมต่าง ๆ จะได้รับการจัดวางตามผลงานของพวกเขาในการแข่งขันฟุตบอลชิงแชมป์เอเชีย รุ่นอายุไม่เกิน 19 ปี 2010
การสูบบุหรี่กับสุขภาพ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
การสูบบุหรี่กับสุขภาพ: รายงานโดยคณะกรรมการที่ปรึกษาผู้อำนวยการกรมบริการสาธารณสุช  เป็นรายงานฉบับสำคัญที่ตีพิมพ์ในวันที่ 11 มกราคม 1964 โดยคณะกรรมการที่ปรึกษาผู้อำนวยการกรมบริการสาธารณสุข ว่าด้วยการสูบบุหรี่กับสุขภาะ (Surgeon General's Advisory Committee on Smoking and Health) นำโดยลูเทอร์ แทรี ผู้อำนวยการกรมบริการสาธารณสุขของสหรัฐ รายงานฉบับนี้ระบุถึงผลกระทบต่อสุขภาพในทางลบจากการสูบใบยาสูบ โดยค้นพบว่าการสูบบุหรี่มีความสัมพันธ์เกี่ยวเนื่องกับการเกิดโรคหลอดลมอักเสบเรื้อรัง, โรคถุงลมโป่งพอง, โรคหัวใจ และโรคมะเร็งปอด รายงานฉบับนี้กลายมาเป็นหนึ่งในข่าวใหญ่แห่งปี 1964 และนำไปสู่การออกนโยบายเช่น รัฐบัญญัติว่าด้วยการโฆษณาและติดป้ายบนหีบห่อของบุหรี่ในปี 1965 และรัฐบัญญัติสาธารณสุขว่าด้วยการสูบบุหรี่ในปี 1969
ภูมิหลัง.
ก่อนหน้าที่รายงานฉบับนี้จะถูกตีพิมพ์ ผลกระทบต่อสุขภาพของใบยาสูบเป็นประเด็นที่ถกเถียงโดยทั้งผู้บริโภคบุหรี่, ผู้ชำนาญการทางการแพทย์ และรัฐบาล นับตั้งแต่ใบยาสูบและการสูบบุหรี่ถูกนำเสนอเข้ามายังวัฒนธรรมยุโรป หลักฐานเป็นชิ้นเป็นอันที่แสดงให้เห็นผลของความเจ็บป่วยจากการสูบบุหรี่เริ่มมีอย่างชัดแย้งมากขึ้นในช่วงต้นถึงกลางศตวรรษที่ 20 ที่ซึ่งมีการเผยแพร่การศึกษาระยะยาวจำนวนมาก เช่น ผลการศึกษาเชิงระบาดวิทยาของริชาร์ด ดอลล์ และผลการศึกษาทางพยาธิวิทยาของออสการ์ เอาเออร์บาค ในวันที่ 12 มิถุนายน 1957 ผู้อำนวยการแพทย์ (Surgeon General) เลอรอย เบอร์นี "ประกาศให้กรมบริการสาธารณสุขสหรัฐ (Public Health Service) ยอมรับอย่างเป็นทางการว่าหลักฐานที่มีชี้ให้เห็นถึงความสัมพันธ์แบบเป็นเหตุเป็นผล (causal relationship) ระหว่างการสูบบุหรี่และมะเร็งปอด" คณะกรรมการจากราชวิทยาลัยแพทย์ของสหราชอาณาจักรตีพิมพ์รายงานในวันที่ 7 มีนาคม 1962 ซึ่ง "กล่าวโทษว่าการสูบบุหรี่เป็นสาเหตุอย่างชัดแจ้งของมะเร็งปอดและโรคหลอดลมอักเสบ" รวมถึง "ยังเป็นไปได้ว่าจะมีส่วนก่อโรคหลอดเลือดหัวใจเช่นกัน" ด้วยแรงกดดันจากสมาคมมะเร็งอเมริกัน, สมาคมหัวใจอเมริกัน, สมาคมปอดบวมแห่งชาติ และ สมาคมสาธารณสุขอเมริกัน ประธานาธิบดี จอห์น เอฟ เคนเนดี รับรองการก่อตั้งคณะกรรมการของแทรีเพื่อศึกษาประเด็นดังกล่าว คณะกรรมการพบปะกันในเดือนพฤศจิกายน 1962 ถึง มกราคม 1964 และทำการวิเคราะห์บทความกับงานวิจัยเชิงวิทยาศาสตร์มากกว่า 7,000 ฉบับ
รายงาน.
บทสรุปของรายงานมุ่งเน้นเป็นหลักไปที่ผลกระทบเชิงลบต่อสุขภาพจากการสูบบุหรี่ ซึ่งพบว่า:
นอกจากนี้ในรายงานยังกล่าวถึง
ในช่วงปีหลังจากการออกรายงานฉบับนี้ ชาวอเมริก้นหลายล้านคนเลิกบุหรี่สำเร็จ ในจำนวนนี้สองในสามถึงสามในสี่เลิกบุหรี่ได้โดยไม่ต้องพึ่งการใช้นิโคตินทดแทน นอกจากนี้ยังพบว่าการเลิกบุหรี่ด้วยวิธีหักดิบ (cold turkey หรือ sudden-and-rapid-cessation) ประสบผลสำเร็จมากที่สุดในระยะยาว
การเจาะผ่าน (การทหาร)

การเจาะผ่าน  จะเกิดขึ้นก็ต่อเมื่อกองกำลังฝ่ายรุกสามารถบุกทะลุ หรือการเข้าตีเจาะทะลุแนวตั้งรับของคู่ต่อสู้และใช้ประโยชน์จากช่องว่างนั้นอย่างรวดเร็ว
โดยปกติแล้ว การใช้กองกำลังขนาดใหญ่กับส่วนที่ค่อนข้างเล็กของแนวหน้าเพื่อที่จะปฏิบัติการลักษณะนี้ แม้ว่าแนวตั้งรับจะใช้ระยะเวลานานมากในการตั้งแนว แต่การเจาะผ่านมักจะเกิดขึ้นอย่างกระทันหันเมื่อมีการกดดันแนวตั้งรับนั้นมากพอจนแนวนั้นเกิดการ "แตกหักอย่างฉับพลัน" (snap)
เมื่อหน่วยตั้งรับหน่วยแรกถูกเจาะ หน่วยที่อยู่ติดกันจะได้รับผลกระทบจากการถูกเจาะนี้ (ความตื่นตระหนกในวงกว้าง, การมีมุมตั้งรับที่เพิ่มเติมจากการเสียแนวข้างเคียง, ภัยคุกคามต่อแนวการส่งกำลังบำรุง) เนื่องจากพวกเขาถูกกดดันอยู่แล้ว ซึ่งสิ่งเหล่านี้อาจจะทำให้แนวที่เหลืออยู่แตกหักอย่างเฉียบพลันตามมาเช่นกัน จนส่งผลให้เกิดการสูญเสียระบบของแนวตั้งรับแบบโดมิโน ทำให้กองกำลังตั้งรับเสียขบวนและละลายในบริเวณที่ถูกเจาะผ่าน ส่งผลให้ผู้โจมตีสามารถโถมกำลังเข้าสู่ช่องว่างได้อย่างรวดเร็ว และสามารถใช้ประโยชน์จากการบุกผ่านแนวเจาะผ่านในแนวกว้าง (โดยการโจมตีหน่วยบริเวณขอบการเจาะผ่านเพื่อเปิดแนวให้กว้างขึ้น) ในทางลึก (รุกเข้าไปในดินแดนของศัตรูเชิงกลยุทธ์) หรือทั้งสองวิธีรวมกัน
คำศัพท์เฉพาะ.
พจนานุกรมภาษาอังกฤษ ฉบับออกซฟอร์ดได้บันทึกคำว่า "break through" ใช้ในความหมายทางทหารตั้งแต่ช่วงเวลาของการสงครามสนามเพลาะในปี พ.ศ. 2458 เมื่อผู้สังเกตการณ์ใช้คำนี้ในพาดหัวข่าว พจนานุกรมนิรุกติศาสตร์ออนไลน์ ระบุถึงการใช้คำว่า "breakthrough" หมายความถึง "การแก้ปัญหาหรือความก้าวหน้าอย่างกะทันหัน" ตั้งแต่คริสต์ทศวรรษ 1930 ไม่นานหลังจากที่โจเซฟ สตาลินได้เผยแพร่คำที่เทียบเคียงกันในภาษารัสเซีย  บนการปลุกใจใน "Great Breakthrough" เผยแพร่ในเดือนพฤศจิกายน พ.ศ. 2472 มีศัพท์เฉพาะทางการทหารและส่งเสริมให้เกิดการพัฒนาอุตสาหกรรมในช่วงแผนห้าปีแรกของสหภาพโซเวียต
การเข้าตีเจาะ (การสงคราม)

การเข้าตีเจาะ  คือการเจาะผ่านและเคลื่อนที่อย่างรวดเร็วผ่านแนวตั้งรับทางหทาร ในตำแหน่งฐานออกตีภาคพื้นดิน
การเข้าตีเจาะเป็นการดำเนินกลยุทธ์ทางทหารระดับยุทธศาสตร์เช่นเดียวกับการโอบสองปีกที่มีข้อแตกต่างกันเล็กน้อย การโจมตีแบบเข้าตีเจาะจะทะลุโดยตรงผ่านผ่านแนวของศัตรู เมื่อผ่านไปแล้ว แต่ละปีกจะเลี้ยวและโจมตีด้านหลังของศัตรู คล้ายกับกลยุทธ์แบบสายฟ้าแลบ
การเข้าตีเจาะเป็นรูปแบบหนึ่งของการดำเนินกลยุทธ์ที่กองกำลังโจมตีพยายามที่จำทำลายการตั้งรับของข้าศึกในแนวรบแคบเพื่อขัดขวางระบบตั้งรับ ผู้บัญชาการจะใช้การเข้าตีเจาะเมื่อไม่มีปีกที่สามารถปฏิบัติการโจมตีได้ และตั้งรับของศัตรูนั้นมีความกว้างมากเกินไปและมีการตรวพบจุดอ่อนในตำแหน่งของข้าศึก หรือข้อจำกัดด้านเวลาที่ทำให้ไม่มีการป้องกันการตีโอบ
การเข้าตีเจาะเป็นการดำเนินการในรูปแบบของส่วนหนึ่งของการเข้าตีตรงหน้าซึ่งเป็นกำลังส่วนใหญ่เมื่อไม่มีหน่วยปีกที่สามารถทำการโจมตีได้ มันอยู่ในรูปแบบของการโจมตีตำแหน่งของศัตรู สร้างความแตกร้าวในแนว, ขยายช่องว่างของแนวให้กว้างขึ้น และสามารถเจาะผ่านได้ในที่สุด กองกำลังที่ถูกแบ่งออกจะแบ่งไว้สำหรับการโจมตีและการตีหักเข้าตีเจาะ การเข้าตีเจาะมีระยะของการบุกเข้าไป, รบระยะประชิด และตีหักออกมา ไม่มีการแบ่งระยะที่ชัดเจนระหว่างขั้นตอนเหล่านี้ และขั้นตอนแต่ละระยะอาจจะเกิดทับซ้อนพร้อมกัน
การเข้าตีทางปีกและและการดำเนินกลยุทธ์รูปแบบอื่น ๆ เป็นที่นิยมมากกว่าการเข้าตีเจาะหรือการเข้าตีตรงหน้า
นอกจากนี้ยังมีการใช้งานคำว่าการเข้าตีเจาะในการโจมตีทางอากาศในบางกรณี เช่น การเข้าตีเจาะแนวลึกทางอากาศของอิสราเอล (Israeli Deep-Penetration Air Raid) ในสงครามพร่ากำลังเมื่อปี พ.ศ. 2510–2513
การปฏิบัติ.
ข้อพิจารณาพื้นฐานสำหรับการเข้าตีเจาะ ประกอบไปด้วย
การเฝ้าระวัง (ยุทธวิธีทางทหาร)

การเฝ้าระวัง หรือ การเฝ้าตรวจ  เป็นยุทธวิธีป้องกันกำลังรบในการสงครามสมัยใหม่ โดยหน่วยทหาร, ยานพาหนะทางทหาร หรืออากาศยานทางการทหารขนาดเล็กหน่วยหนึ่งสนับสนุนหน่วยที่เป็นมิตรอีกหน่วยหนึ่ง ในขณะที่หน่วยหลังกำลังดำเนินยุทธวิธีการยิงประกอบการเคลื่อนที่ คำนี้ถูกบัญญัติไว้ในหลักนิยมทางทหารของสหรัฐในคริสต์ทศวรรษ 1950
หน่วยเฝ้าระวังมักจะเข้าประจำในตำแหน่งที่ได้เปรียบ (ปกติจะเป็นพื้นที่สูงหรือโครงสร้างที่สูงพร้อมกับการกำบังที่ดี) ซึ่งสามารถสังเกตภูมิประเทศที่อยู่ข้างหน้าได้ โดยเฉพาะตำแหน่งและการเคลื่อนไหวของศัตรู ซึ่งจะทำให้สามารถทำหน้าที่เป็นระบบเตือนภัยจากการรุกรานของศัตรู และจัดให้มีการยิงคุ้มครองที่มีประสิทธิภาพสำหรับหน่วยเดียวกันที่กำลังทำการรุกคืบ
ปูนาคา

ปูนาคา  เป็นศูนย์กลางการปกครองของอำเภอปูนาคา ประเทศภูฏาน และเป็นเมืองหลวงของประเทศภูฏานจนถึงปี 1955 ที่ซึ่งย้ายเมืองหลวงไปยังทิมพูซึ่งอยู่ห่างออกไป 72 กิโลเมตร หรือสามชั่วโมงทางรถ ปูนาคาตั้งอยู่ที่ความสูง 1,200 เมตรจากระดับน้ำทะเล 
ที่ราบลุ่มปูนาคาเป็นที่รู้จักในภูฏานจากการเกษตรข้าว ทั้งข้าวขาวและข้าวกล้องมีการเพาะปลูกตามที่ราบลุ่มแม่น้ำโพ (Pho) และ โมชู (Mo Chu) ซึ่งเป็นสองแม่น้ำสายสำคัญของภูฏาน ริมแม่น้ำนี้เป็นที่ตั้งของหมู่บ้านริตชา (Ritsha) ซึ่งทำการเกษตรต่าง ๆ โดยเฉพาะข้าว จนทำให้ได้รับชื่อว่าเป็นถ้วยข้าวของภูฏาน
เตรวีโซ

เตรวีโซ ("tray--zoh", ; ]) เป็นนครและในแคว้นเวเนโตทางเหนือของประเทศอิตาลี เตรวีโซเป็นเมืองหลวงของแคว้นเตรวีโซ พื้นที่เทศบาลนครเตรวีโซมีประชากร 84,669 คน (กันยายน 2017) โดยมีประชากรราว 3,000 คนอาศัยอยู่ในเขตกำแพงเมืองเก่าจากสมัยเวเนเชีย  
เตรวีโซเป็นที่รู้จัปในฐานะแหล่งผลิตดั้งดิมของไวน์โปรเซ็กโกและราดิจโจ รวมถึงเป็นที่เข้าใจกันว่าเตรวีโซเป็นแหล่งกำเนิดของขนมหวานตีรามีซู
รัฐบาลกาบรีแยล อาตาล

รัฐบาลกาบรีแยล อาตาล (11 มกราคม ค.ศ. 2024 - ปัจจุบัน) เป็นคณะรัฐบาลคณะที่ 44 ของประเทศฝรั่งเศส ซึ้งแต่งตั้งขึ้นเมื่อวันที่ 11 มกราคม ค.ศ. 2024 หลังจากแอมานุเอล มาครง ประธานาธิบดี ได้แต่งตั้งนายกาบรีแยล อาตาล อดีตรัฐมนตรีว่าการกระทรวงศึกษาธิการและเยาวชนในรัฐบาลของเอลีซาแบ็ต บอร์น เมื่อวันที่ 9 มกราคม ของปีเดียวกัน
มีการแต่งตั้งระลอกแรกในวันที่ 11 มกราคม ค.ศ. 2024 แล้วมีการแต่งตั้งผู้แทนรัฐมนตรีและเลขาธิการแห่งรัฐเพิ่มเติมในวันที่ 8 กุมภาพันธ์ ค.ศ. 2024
กาบรีแยล อาตาล ได้มีคำแถลงนโยบายทั่วไปจากนายกรัฐมนตรีต่อสมัชชาแห่งชาติในวันที่ 30 มกราคม ค.ศ. 2024 และต่อวุฒิสภาในวันต่อมา แต่เช่นเดียวกับเอลีซาแบ็ต บอร์น นายกรัฐมนตรีก่อนหน้านี้ เขาไม่ส่งการลงมติไว้วางใจ เนื่องจากมีรัฐบาลเป็นเสียงข้างน้อย
คณะรัฐบาลนี้สิ้นสุดลงหลังจากมีการแต่งตั้งมีแชล บาร์เนียร์ เป็นนายกรัฐมนตรีต่อจากอาตาล
เพ็ญศรี เคียงศิริ

เพ็ญศรี เคียงศิริ ศิลปินแห่งชาติ สาขาวรรณศิลป์ พ.ศ. 2560 นักเขียนชาวไทย เจ้าของนามปากกา ‘นราวดี’ เกิดเมื่อวันที่ 9 กรกฎาคม พ.ศ. 2474 ที่จังหวัดนราธิวาส
เพ็ญศรีถือเป็นบุคคลสำคัญในแวดวงวรรณกรรมไทย โดยเฉพาะในแวดวงการแปลวรรณกรรมต่างประเทศให้คนไทยได้เข้าถึง อีกทั้งยังมีบทบาทในการขับเคลื่อนองค์กรนักเขียนและสนับสนุนกิจกรรมวรรณกรรมมาอย่างต่อเนื่อง. 
ประวัติ.
เพ็ญศรี เคียงศิริ เกิดที่จังหวัดนราธิวาส วัยเด็กเรียน และเติบโตที่ปีนัง ประเทศมาเลเซีย พื้นฐานนี้จึงเป็นที่มาของนวนิยายชื่อ"นางอาย" นอกากจากนามปากกานราวดีแล้ว ยังใช้นามปากกาอื่น ๆ ได้แก่ ศรีธารา, พ.ณ.นรา, ศิริเพ็ญ เป็นต้น
เมื่อสำเร็จการศึกษาระดับปริญญาตรีสาขากายภาพบำบัด (Physiotherapy) จาก Royal Melbourne Hospital และ Melbourne University ประเทศออสเตรเลีย เพ็ญศรีก็เริ่มต้นเขียนเรื่องสั้น และนวนิยาย โดยได้รับคำแนะนำจาก ก.สุรางคนางค์ ซึ่งเป็นป้าสะใภ้ของสามี
ผลงานแรกที่ได้รับการตีพิมพ์ คือ เรื่องสั้นชื่อ ตามีแวว ในนิตยสารเพลินจิต โดยใช้นามปากกาว่า ‘ศิริเพ็ญ’ นอกจากประพันธ์งานแล้ว เธอก็แปลวรรณกรรมต่างประเทศด้วย โดยใช้นามปากกาว่า ‘ศรีธารา’
เพ็ญศรี เคียงศิริ เคยดำรงตำแหน่งนายกสมาคมนักเขียนแห่งประเทศไทย คนที่ 13 (พ.ศ.2542-2544) และได้รับรางวัลสุรินทราชา ประจำปี 2551 จากสมาคมนักแปลและล่ามฯ รวมทั้งรางวัลนราธิป จากสมาคมนักเขียนแห่งประเทศไทย ปี 2554
มิสโกลบอล

มิสโกลบอล  เป็นการประกวดความงามระดับนานาชาติที่ก่อตั้งในปี 2013 มิสโกลบอลเป็นหนึ่งในการประกวดระดับนานาชาติที่รับคุณแม่เลี้ยงเดี่ยว
มิสโกลบอล 2025 ได้แก่ นู วัน เหงียน จากเวียดนาม ได้รับการสวมมงกุฎโดย Ashley Melendez จากเปอร์โตริโก เมื่อวันที่ 9 มีนาคม 2025
ประวัติศาสตร์.
Miss Global จัดขึ้นครั้งแรกในปี 2013 โดยมี รัฐแคลิฟอร์เนียใน สหรัฐ เป็นเจ้าภาพ การประกวดมิสโกลบอลครั้งแรกจัดขึ้นเมื่อวันที่ 3 สิงหาคม 2013 ที่ศูนย์ศิลปะการแสดงเรดอนโดบีช ในหาดเรดอนโด รัฐแคลิฟอร์เนีย สหรัฐ
หมายเหตุ: การประกวดครั้งที่ 2 (2014) จัดขึ้นบนเรือสำราญคราวน์พรินเซส ที่เดินทางจาก ลอสแอนเจลิส สหรัฐ ไปยัง ปอร์ตูบาร์ยาตา ประเทศเม็กซิโก
ผลการประกวดมิสโกลบอล.
มิสโกลบอล 2025.
ลำดับ.
§ – ได้รับการโหวตให้ติด 12 อันดับแรกจาก People's Choice Award
∆ – ได้รับการโหวตให้ติด 12 อันดับแรกจาก Sisterhood Award
มิสโกลบอล 2023.
ลำดับ.
§ – ได้รับการโหวตให้ติด 13 อันดับแรกจากผู้ชม
∆ – ได้รับการโหวตให้ติด 13 อันดับแรกจากผู้เข้าแข่งขัน
Ω – ได้รับการโหวตให้ติด 13 อันดับแรกจากWild Card
มิสโกลบอล 2021-2022.
ลำดับ.
§ - ได้รับการโหวตให้ติด 13 อันดับแรกจากผู้ชม
∆ - ได้รับการโหวตให้ติด 13 อันดับแรกจากผู้เข้าแข่งขัน
Ω – ได้รับการโหวตให้ติด 13 อันดับแรกจากBest Speech
รางวัลพิเศษ.
Miss Fitness 2021
Miss Fashion 2021
Miss Goodwill 2021
Miss Photogenic 2021
Miss Runway 2021
ข้อถกเถียง.
ในเดือนมกราคม 2020 ผู้จัดงานมิสโกลบอลละเมิดกฎของการประกวด ส่งผลให้คณะกรรมการทั้งหมดออกจากงาน และผู้ชมโห่ในงาน มิสโกลบอล 2019 จึงยุติการประกวดหลังจากการประกวดรอบชุดกีฬา ซึ่งมีการประกาศผู้เข้ารอบ 11 คน ต่อมา แวน ฟาม ประธานมิสโกลบอล ได้ประกาศผู้ชนะด้วยการตัดสินของตนเอง โดยไม่มีคณะกรรมการตัดสิน เย็นวันเดียวกัน เจ้าหน้าที่มิสโกลบอลได้แนะนำให้ผู้เข้าแข่งขันออกจากโรงแรมทันทีและมุ่งหน้าไปที่สนามบิน เนื่องจากสถานการณ์ "ไม่ปลอดภัย" อีกต่อไป ทีมงานมิสโกลบอลคนแรกที่ตอบสนองต่อการละเมิดกฎของการประกวดคือ เกรี ดอนเชวา ซึ่งลาออกเพื่อประท้วงการละเมิดหลักการ แต่แวน ฟาม ผู้บริหารระดับสูงของการประกวด ยืนยันว่าการถอนตัวครั้งนี้ไม่เกี่ยวข้องกับการประกวด
รายชื่อตอนในสุภาพบุรุษสุดซอย

ด้านล่างนี้คือรายชื่อตอนของซิตคอมสุภาพบุรุษสุดซอย เฉพาะหลังจากที่แยกออกมาจากซิตคอมชุด"บ้านสราญแลนด์" ออกมาเป็นซิตคอมเดี่ยว ตั้งแต่เดือนตุลาคม พ.ศ. 2561 จนถึงปัจจุบัน
ฟุตบอลชิงแชมป์เอเชีย รุ่นอายุไม่เกิน 19 ปี 2010

ฟุตบอลชิงแชมป์เอเชีย รุ่นอายุไม่เกิน 19 ปี 2010  เป็นการแข่งขันฟุตบอลฟุตบอลชิงแชมป์เอเชีย รุ่นอายุไม่เกิน 19 ปี ครั้งที่ 36 ซึ่งจัดโดยสมาพันธ์ฟุตบอลเอเชีย
รอบคัดเลือกของการแข่งขันครั้งนี้เริ่มต้นในเดือนตุลาคม พ.ศ. 2552 โดยการแข่งขันรอบชิงชนะเลิศจัดขึ้นในเดือนตุลาคม พ.ศ. 2553
สมาพันธ์ฟุตบอลเอเชียแนะนำให้ประเทศจีนเป็นเจ้าภาพในการแข่งขันฟุตบอลชิงแชมป์เอเชีย รุ่นอายุไม่เกิน 19 ปี 2010 รอบชิงชนะเลิศ ซึ่งได้รับการอนุมัติในวันที่ 9 กุมภาพันธ์ พ.ศ. 2553 และยืนยันสิทธิ์ในการเป็นเจ้าภาพและสถานที่รอบชิงชนะเลิศที่เมืองจือปั๋ว เมื่อวันที่ 18 กุมภาพันธ์ พ.ศ. 2553 สี่ทีมอันดับแรกได้ผ่านเข้ารอบฟุตบอลโลก รุ่นอายุไม่เกิน 20 ปี 2011
การจับฉลาก.
การจับสลากสำหรับฟุตบอลชิงแชมป์เอเชีย รุ่นอายุไม่เกิน 19 ปี 2010 จัดขึ้นเมื่อวันที่ 9 พฤษภาคม พ.ศ. 2553 ที่ จือปั๋ว ประเทศจีน
จาวาสคริปต์เอนจิน

จาวาสคริปต์เอนจิน (JavaScript engine) เป็นส่วนประกอบซอฟต์แวร์ที่รันรหัสต้นทางในภาษา จาวาสคริปต์ เอนจินจาวาสคริปต์ในยุกแรกเป็นเพียงอินเทอร์พรีเตอร์ แต่เอ็นจิ้นสมัยใหม่ใช้การแปลแบบทันท่วงทีเพื่อประสิทธิภาพที่ดีขึ้น 
โดยทั่วไปแล้วจาวาสคริปต์เอนจิน ได้รับการพัฒนาโดยผู้จำหน่ายเว็บเบราว์เซอร์ และเบราว์เซอร์หลัก ๆ ทุกตัวก็มีจาวาสคริปต์เอนจินแถมมาด้วย เพื่อทำงานร่วมกับ เร็นเดอริงเอนจิน ผ่าน Document Object Model
การใช้จาวาสคริปต์เอนจิน ไม่ได้จำกัดอยู่เพียงเบราว์เซอร์ เช่น วี8 เป็นองค์ประกอบหลักของระบบรันไทม์ Node.js และ Deno
เนื่องจากเอ็กมาสคริปต์เป็นข้อกำหนดมาตรฐานของจาวาสคริปต์ จาวาสคริปต์เอนจินจึงอาจเรียกได้ในอีกชื่อหนึ่งว่า เอ็กมาสคริปต์เอนจิน ด้วยการถือกำเนิดของ WebAssembly เอ็นจิ้นบางตัวยังสามารถรันรหัสเหล่านั้นในกระบะทรายเดียวกันกับรหัสจาวาสคริปต์ทั่วไปได้
ความเป็นมา.
จาวาสคริปต์เอนจินตัวแรกถูกสร้างขึ้นโดย Brendan Eich ในปี 1995 สำหรับ เน็ตสเคป แนวิเกเตอร์ มันเป็นอินเทอร์พรีเตอร์พื้นฐานสำหรับภาษาที่ Eich คิดค้นขึ้นใหม่ (เอนจิ้นดังกล่าวได้พัฒนาเป็นเอ็นจิ้นสไปเดอร์มังกี้  ในเวลาต่อมา โดยสไปเดอร์มังกี้นั้นยังคงใช้ใน Firefox)
จาวาสคริปต์เอนจินสมัยใหม่ตัวแรกคือวี8ซึ่งสร้างโดยกูเกิลมาเพื่อกูเกิล โครม วี8 เปิดตัวโดยเป็นส่วนหนึ่งของกูเกิล โครม ในปี 2008 และประสิทธิภาพก็ดีกว่าเอนจินรุ่นก่อน ๆ มาก นวัตกรรมที่สำคัญคือการแปลแบบทันท่วงทีซึ่งสามารถปรับปรุงเวลาดำเนินการได้อย่างมาก
ผู้จำหน่ายเบราว์เซอร์รายอื่น ๆ จำเป็นต้องยกเครื่องเอนจินของพวกเขาเพื่อแข่งขันในตลาดได้ Apple พัฒนาเครื่องยนต์ Nitro สำหรับเบราว์เซอร์ Safari ซึ่งมีประสิทธิภาพดีกว่ารุ่นก่อนถึง 30% Mozilla ใช้ประโยชน์จาก Nitro บางส่วนเพื่อปรับปรุงเอ็นจินสไปเดอร์มังกี้ของตัวเอง 
ตั้งแต่ปี 2017 เอ็นจินเหล่านี้ได้เพิ่มการรองรับ WebAssembly ซึ่งช่วยให้สามารถใช้ไฟล์สั่งทำการที่แปลโปรแกรมไว้ล่วงหน้าสำหรับส่วนที่ต้องการประสิทธิภาพของสคริปต์เพจได้
วัดบ้านหงาว (จังหวัดระนอง)

วัดบ้านหงาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหงาว อำเภอเมืองระนอง จังหวัดระนอง 
วัดบ้านหงาวตั้งเป็นสำนักสงฆ์ตั้งแต่ พ.ศ. 2500 โดยในปีนั้นมีมีพระธุดงค์จากจังหวัดปัตตานี มีชื่อว่า หลวงพ่อเขียด มาปักกรดโปรดสัตว์อยู่ที่บริเวณสถานีอนามัยตำบลหงาวในปัจจุบัน เนื่องจากตำบลหงาวไม่มีวัดมาก่อน ชาวบ้านมีความเลื่อมใสศรัทธาต่อพระพุทธศาสนามาก เมื่อมีพระธุดงค์มาปักกรดโปรดสัตว์ จึงพากันไปนมัสการทำบุญฟังธรรมกันมาก จนเมื่อคุณแม่ลำไย สกุลสิงห์ คหบดีในตำบลหงาว อุทิศที่ดินจำนวน 2 ไร่ สร้างเป็นที่พักสงฆ์
ต่อมาที่พักสงฆ์บ้านหงาวได้รับการยกฐานะขึ้นเป็นสำนักสงฆ์สาขาวัดอุปนันทาราม มีพระครูสมุห์นิคม อรุโณ มาอยู่เป็นเจ้าสำนัก จึงมีการพัฒนาและก่อสร้างอาคารต่าง ๆ เพิ่มขึ้น เช่น กุฏิพระสงฆ์ หอฉัน ศาลาการเปรียญ เป็นต้น ต่อมามีที่ดินเพิ่มเติมเพิ่มขึ้นรวมทั้งสิ้น 22 ไร่ เศษ ดังปัจจุบัน และยกฐานะเป็น "วัดบ้านหงาว" มีพระอธิการน้อม จนฺทสโร เป็นเจ้าอาวาสรูปแรก ตั้งเป็นวัดเมื่อวันที่ 30 มกราคม พ.ศ. 2530 ได้รับพระราชทานวิสุงคามสีมาเมื่อวันที่ 7 พฤษภาคม พ.ศ. 2557
อาคารเสนาสนะประกอบด้วยอุโบสถ 2 ชั้น กว้าง 8 เมตร ยาว 15 เมตร รอบอุโบสถเทคอนกรีตเป็นลานกว้างมีลูกกรงล้อมรอบ ในแต่ละมุมทั้ง 4 ด้าน มีอาคารจัตุรมุขกว้าง มีบันไดขึ้นลงรอบทิศเหนือ ใต้ ตะวันออก ตะวันตก ด้านล่างของอุโบสถเป็นห้องโถงใช้สำหรับการประชุมสัมมนา ภายในประดิษฐานพระประธาน มีนามว่า "หลวงพ่อดีบุก" หรือ "พระติปุกะพุทธมหาศากยมุนีศรีรณังค์" เป็นพระพุทธรูปปางมารวิชัยทำจากแร่ดีบุก นอกจากนั้นวัดยังมีพิพิธภัณฑ์ท้องถิ่น ซึ่งมีการรวบรวมสิ่งของเครื่องใช้ต่างๆ ตั้งแต่อดีตจนถึงปัจจุบัน พระพุทธรูปศักดิ์สิทธิ์สมัยต่าง ๆ เครื่องมือในการร่อนแร่ ครกบดหิน และเงินตราสมัยต่าง ๆ
น็อลเลินดอร์ฟพลัทซ์ (สถานีรถไฟใต้ดินเบอร์ลิน)

โนลเลินดอร์ฟพลัทซ์  เป็นสถานีรถไฟใต้ดินเบอร์ลิน (อู-บาน) บนสาย U1, U2, U3 และ U4 สถานีเปิดให้บริการในปี 1902 และปัจจุบันเป็นสถานีเดียวในเบอร์ลินที่มีสายรถไฟใต้ดินให้บริการสี่สาย และเป็นสถานีเดียวที่ทุกสายของ "ไคลน์โพรฟิล" (Kleinprofil)
สถานีตั้งชื่อตามจัตุรัสโนลเลินดอร์ฟพลัทซ์ ซึ่งตั้งชื่อตาม Nakléřov ในประเทศเช็กเกีย สถานีตั้งอยู่ทางเหนือของชือเนอแบร์ค ที่จุดตัดของถนนโมทซ์ชทราเซอ, ไคลสท์ชทราเซอ (Kleiststraße) และ บือโลวชทราเซอ (Bülowstraße) พื้นที่นี้มีความสำคัญในฐานะศูนย์กลางของวัฒนธรรมเกย์ ใกล้กันยังเป็นที่ตั้งของตลาดวินเทอเฟลท์พลัทซ์ (Winterfeldtplatz) ซึ่งมีชื่อเสียง ต่อมาทศวรรษ 1970 ถึงต้นทศวรรษ 1980 สถานีนี้เป็นแหล่งทรุดโทรม เริ่มเป็นศูนย์กลางของคนติดเฮโรอีน, พวกพังก์ และ คนแอบอาศัยในอาคารร้าง ก่อนที่ต่อมาจะเริ่มมีการพัฒนาพื้นที่โดยรอบจนกลายเป็นแหล่งวัฒนธรรม เช่นเดียวกับพื้นที่ทางตะวันตกของคร็อยซ์บวร์ค ในปี 2002 ได้มีการด่อสร้างโดมแบบอาร์ตนูโว ลักษณะคล้ายกับโดมเดิมที่มีอยู่มาก่อนถูกทิ้งระเบิดในสงครามโลกครั้งที่สอง ผลงานโดยเครแมร์ อุนด์ โวล์ฟเฟินชไทน์
เกาะราชาน้อย

เกาะราชาน้อย หรือ เกาะรายาน้อย เป็นเกาะที่ตั้งอยู่ในตำบลราไวย์ อำเภอเมืองภูเก็ต จังหวัดภูเก็ต มีเกาะราชาใหญ่ตั้งอยู่ทางทิศเหนือราว 10 กิโลเมตร เป็นเกาะที่เกิดจากการทับถมของหินปะการังจึงมีโขดหินมากกว่าหาดทราย เป็นแหล่งดำน้ำลึก มีพื้นที่ 2,011.71 ไร่ หรือ 3.22 ตารางกิโลเมตร ประกอบด้วยอ่าวที่เป็นสถานที่ท่องเที่ยวหลัก 3 อ่าว ได้แก่ อ่าวมารีน่า อ่าวบานานา และอ่าวรังไก่
แนวปะการังพบหนาแน่นทั่วเกาะ ยกเว้นด้านตะวันตกที่มีลักษณะโขดหิน พื้นที่แนวปะการังเนื้อที่ 308.59 ไร่ หรือ 0.493 ตารางกิโลเมตร โดยจะพบปะการังบริเวณที่เป็นอ่าวและพื้นทราย พื้นที่แนวปะการังทั้งหมดประมาณ 309 ไร่ แนวปะการังกว้างประมาณ 100 เมตร และขอบแนวปะการังสิ้นสุดที่ความลึกประมาณ 12 เมตร พบปะการังที่มีชีวิต 17 สกุล ขึ้นปกคลุมพื้นที่เฉลี่ย 36.4% ปะการังตายเฉลี่ย 53.34% ปะการังที่มีชนิดเด่นทั้งในด้านโคโลนีและการปกคลุมพื้นที่ส่วนใหญ่มีรูปทรงเป็นก้อน ได้แก่ ปะการังโขด ("Porites lutea") ปะการังสีน้ำเงิน ("Heliopora coerulea") ปะการังรังผึ้ง ("Goniastrea" spp.) ปะการังช่องดาว ("Astreopora" spp.) และปะการังช่องเล็ก ("Montipora" spp.) และปะการังลายดอกไม้ ("Pavona" spp.)
วาซิลี ชิช

วาซิลี "โตเรโร" ชิช (7 สิงหาคม ค.ศ. 1982 –) เป็นนักมวยไทยรุ่นมิดเดิลเวตชาวเบลารุส ผู้มาจากชินุกยิม ซึ่งอยู่ในมินสค์ ประเทศเบลารุส เขาเป็นแชมป์โลกมวยไทยและคิกบอกซิงห้าสมัยรวมถึงแชมป์ยุโรปห้าสมัย โดยคว้าแชมป์ทั้งระดับสมัครเล่นและระดับอาชีพ วาซิลีต่อสู้เพื่อเลื่อนชั้นที่โดดเด่นในหลายรายการ เช่น เค-วัน แมกซ์ (ซึ่งตอนนี้เลิกไปแล้ว) ไทยแอนด์คิกบอกซ์ซูเปอร์ลีก
อาชีพ/ประวัติ.
วาซิลีเติบโตในมินสค์ และเข้าร่วมเป็นสมาชิกยิมที่มีชื่อเสียงอย่าง "คิกไฟเตอร์" ใน ค.ศ. 1996 โดยเขาได้เรียนมวยไทยร่วมกับผู้ที่จะเป็นแชมป์โลกในอนาคต เช่น อังเดร คูเลบิน, อาแล็กเซย์ เพคาร์ชิก และดมีตรี ชาคูตา ครั้นใน ค.ศ. 1998 เขาชนะเลิศรายการแรกในฐานะนักกีฬาสมัครเล่นในศึกชิงแชมป์ยุโรปของสหพันธ์มวยไทยสมัครเล่นนานาชาติที่ประเทศสเปน โดยคว้าเหรียญทองรุ่นน้ำหนักไม่เกิน 51 กก. ด้วยอายุเพียง 15 ปี ตลอดจนคว้ารางวัล "เทคนิคยอดเยี่ยม" ส่วนปีต่อมา เขาได้ไปแข่งชิงแชมป์โลกที่กรุงเทพมหานคร ซึ่งเขาได้รับเหรียญทองแดงจากการแข่งกับนักสู้ที่มีประสบการณ์มากกว่ามาก โดยใน ค.ศ. 1999 เขาเป็นส่วนหนึ่งของทีมประเทศเบลารุสที่คว้าเหรียญทองแปดเหรียญ (จากทั้งหมดสิบสองเหรียญ) ในการแข่งมวยไทยชิงแชมป์โลกโดยสมาคมคิกบอกซิงโลก และสิ่งที่น่าประทับใจยิ่งกว่า คือผู้ชนะเจ็ดคนนั้นมาจากยิมคิกไฟเตอร์ของวาซิลี
ราชินีเอเจนซี

ราชินีเอเจนซี  เป็นซีรีส์ทางโทรทัศน์ของเกาหลีใต้ปี 2023 นำแสดงโดยอี โบ-ย็อง, ซน นา-อึน, โช ซ็อง-ฮา และฮัน จุน-อู ออกอากาศทางช่องเจทีบีซี ตั้งแต่วันที่ 7 มกราคม ถึง 26 กุมภาพันธ์ 2023 ทุกวันเสาร์และวันอาทิตย์ เวลา 22:30 น. (เวลามาตรฐานเกาหลี) จำนวน 16 ตอน
ซีรีส์เรื่องนี้ได้รับความนิยมและกลายเป็นละครที่มีเรตติ้งสูงสุดเรื่องหนึ่งในประวัติศาสตร์เคเบิลทีวีของเกาหลี
เรื่องย่อ.
ซีรีส์เรื่องนี้ติดตามเรื่องราวของ โก อา-อิน (อี โบ-ย็อง) ซึ่งกลายเป็นผู้บริหารหญิงคนแรกของเอเจนซี่โฆษณาขนาดใหญ่
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023 รอบคัดเลือก

การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023 รอบคัดเลือก  เป็นการแข่งขันฟุตบอลชายทีมชาติรุ่นอายุไม่เกิน 21 ปี เพื่อคัดเลือก 14 ทีมที่จะเข้าร่วมแข่งขันรอบสุดท้ายของฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023 โดยโรมาเนีย และ จอร์เจีย นั้นผ่านการคัดเลือกโดยอัตโนมัติในฐานะเจ้าภาพจัดการแข่งขัน
ทีมชาติสมาชิกสหภาพสมาคมฟุตบอลยุโรปทั้งหมด 55 ทีม รวมทั้งโรมาเนียและจอร์เจียแล้ว จะมีสิทธิ์เข้าร่วมการแข่งขันรอบคัดเลือก โดยผู้เข้าร่วมการแข่งขันจะต้องเกิดตั้งแต่วันที่ 1 มกราคม พ.ศ. 2543 เป็นต้นไป จึงจะมีสิทธิ์เข้าร่วม
รอบแบ่งกลุ่ม.
การจับฉลาก.
แต่ละกลุ่มจะมีหนึ่งทีมจากแต่ละโถ A–F (โถ A–E สำหรับกลุ่มห้าทีม) จากการตัดสินใจของคณะกรรมการฉุกเฉินของยูฟ่า หกคู่ทีมจะไม่ถูกจับสลากในกลุ่มเดียวกัน
ฟุตบอลชิงแชมป์คอนคาแคฟ รุ่นอายุไม่เกิน 20 ปี 2022 รอบคัดเลือก

การแข่งขันฟุตบอลชิงแชมป์คอนคาแคฟ รุ่นอายุไม่เกิน 20 ปี 2022 รอบคัดเลือก  จัดขึ้นระหว่างวันที่ 5–13 พฤศจิกายน พ.ศ. 2564 ในซานโตโดมิงโก สาธารณรัฐโดมินิกัน ทีมต่าง ๆ แข่งขันกันเพื่อคัดเลือกโควต้า 4 ทีมจากทั้งหมด 20 ทีมในการแข่งขันรอบสุดท้ายของการแข่งขันฟุตบอลชิงแชมป์คอนคาแคฟ รุ่นอายุไม่เกิน 20 ปี
ทีม.
คอนคาแคฟทั้ง 41 ทีมได้รับการจัดอันดับตามการจัดอันดับฟุตบอลชาย รุ่นอายุไม่เกิน 20 ปี ของคอนคาแคฟ ณ เดือนมิถุนายน ค.ศ. 2019 มีทั้งหมด 34 ทีมที่เข้าร่วมการแข่งขัน ผู้เข้าแข่งขันที่มีอันดับสูงสุด 16 ทีมได้รับการยกเว้นจากรอบคัดเลือกและได้ผ่านเข้าสู่รอบแบ่งกลุ่มของการแข่งขันรอบสุดท้ายโดยตรง ในขณะที่ผู้เข้าแข่งขันที่มีอันดับต่ำสุด 18 ทีมได้เข้าร่วมในรอบคัดเลือก โดยที่ผู้ชนะทั้งสี่กลุ่มได้ผ่านเข้าสู่รอบ 16 ทีมสุดท้ายของรอบแพ้คัดออกของ การแข่งขันรอบสุดท้าย
<templatestyles src="Reflist/styles.css" />
ชุมศักดิ์ นรารัตน์วงศ์

ชุมศักดิ์ นรารัตน์วงศ์ (ชื่อเล่น: ย่อง) เกิดพฤษภาคม พ.ศ. 2510 ผู้ใช้ภาษาไทยดีเด่น เนื่องในวันภาษาไทยแห่งชาติ 29 กรกฎาคม พ.ศ. 2563 กระทรวงวัฒนธรรม, นักเขียนสารคดียอดเยี่ยมรางวัล คน ค้น ฅน พ.ศ. 2547 นักวิชาการอิสระ ชาวดุซงญอ อำเภอจะแนะ จังหวัดนราธิวาส ประเทศไทย
ประวัติ.
ชุมศักดิ์ นรารัตน์วงศ์ ผ่านการศึกษาจากดุซงญอ มัธยมต้นสุไหงปาดี และมัธยมปลายที่โรงเรียนโยธินบูรณะ กรุงเทพมหานคร
ระดับปริญญาตรีจบจากมหาวิทยาลัยรามคำแหง ปริญญาโทจากสถาบันบัณฑิตพัฒนาบริหารศาสตร์ (นิด้า) ผ่านงานด้านสื่อสารมวลชน คนถ่ายภาพ ก่อนผันตัวเองมาดำรงตนเป็น ‘คนเขียนหนังสืออิสระ’ 
นอกจากเป็นนักเขียนอิสระ นักวิชาการอิสระ ชุมศักดิ์ยังเป็นนักกิจกรรมสร้างสรรค์ในพื้นที่สามจังหวัดชายแดนภาคใต้ ก่อตั้งกลุ่มชื่อ ‘สานสายใยวัฒนธรรม หัวใจเดียวกัน’ เพื่อสร้างงานศิลปะ วัฒนธรรม เผยแพร่แง่งามชายแดนใต้สู่สังคมวงกว้าง รวมทั้งกิจกรรมพัฒนาความรู้ด้านการสื่อสารแก่เยาวชนด้วย
ชุมศักดิ์ ก่อตั้งนิตยสารสานสายใยวัฒนธรรม หัวใจเดียวกัน เพื่อเผยแพร่แง่งามชายแดนใต้ ผ่านสารคดี ภาพถ่าย วรรณกรรม รวมทั้งลงพื้นที่ เรียบเรียงเป็นหนังสือสารคดี บทความ งานวิจัย ต่อเนื่อง กระทั่ง พ.ศ. 2561 อุทยานการเรียนรู้ยะลา (TK PARK YALA) ได้มอบโล่เชิดชูเกียรติ ฐานะเป็น “ห้องสมุดมนุษย์” (Human Library) ด้านองค์ความรู้ด้านการเขียนให้
วาร์เชาเออร์ชตราเซอ (สถานีรถไฟใต้ดินเบอร์ลิน)

วาร์เชาเออร์ ชทราเซอ  เป็นสถานีปลายทางฝั่งตะวันออกของรถไฟใต้ดินเบอร์ลินสาย U1 และ U3
ประวัติศาสตร์.
สถานีออกแบบโดยเพาล์ วิททิค (Paul Wittig) ภายใต้สัญญาจ้างกับซีเมินส์ อุนด์ ฮัลซเคอ เปิดให้บริการในปี 1902 ภายใต้ชื่อ วาร์เชาเออร์ บรุคเคอ ("Warschauer Brücke"; สะพานวอร์ซอ) ถือเป็นสถานียกระดับสถานีแรกของเบอร์ลิน
หลังสิ้นสุดสงครามโลกครั้งที่สอง สถานีปิดตัวลง และเปิดอีกครั้งในปี 1945 แต่เนื่องจากสถานีนี้เป็นสถานีเดียวของ U1 ที่ตั้งอยู่ในเบอร์ลินตะวันออก จึงต้องปิดบริการอีกครั้งในปี 1961 เนื่องมาจากการสร้างกำแพงเบอร์ลิน
ในปี 1990 หลังการรวมเยอรมนี มีการปรับสร้างสถานีใหม่ครั้งใหญ่ และเปิดให้บิรการอีกครั้งในปี 1995 รวมถึงเปลี่ยนชื่อเป็นชื่อปัจจุบัน ("Warschauer Straße") เพื่อให้เป็นระเบียบเดียวกันกับสถานีของเอส-บาน ที่ตั้งอยู่ห่างออกไป 150 เมตร
สถานที่สำคัญโดยรอบ.
จากสถานีนี้สามารถเดินเท้าไปถึงสะพานโอเบออเบาม์, หอศิลป์ตะวันออก และ สนามกีฬาเมอร์เซเดซ-เบนซ์ ตัวอาคารสถานียังมีห้องใต้ดินที่เปิดเป็นดิสโกเท็ก ซึ่งหนึ่งในนั้นคือมาทรีกซ์คลุบ ที่เปิดให้บริการมาตั้งแต่ปี 1996,
หน่วยรองย่อย

หน่วยรองย่อย  เป็นหน่วยรองที่มีขนาดเล็กกว่าหน่วยระดับกองร้อยหรือหน่วยรอง ซึ่งปกติแล้วอาจจะไม่ได้มีการระบุจำแนกในเอกสารสั่งการด้วยชื่อ, หมายเลข หรือตัวอักษร โดยทั่วไปจะประกอบไปด้วย ชุดยิง, หมู่, ชุด, ตอน และชุดลาดตระเวน
มูเซอุมส์อินเซิล (สถานีรถไฟใต้ดินเบอร์ลิน)

มูเซอุมส์อินเซิล  เป็นสถานีรถไฟใต้ดินของรถไฟใต้ดินเบอร์ลิน ตั้งอยู่ในเขตเมิทเทอ เป็นสถานีส่วนต่อขยายของสาย U5 ระหว่างอาเล็กซันเดอร์พลัทซ์ กับ บรันเดินบัวร์เคอร์ทอร์ เริ่มต้นการก่อสร้างสถานีในปี 2010 และเปิดให้บริการอย่างเป็นทางการในปี 2021
การออกแบบ.
สถานีมีชานชาลาเดี่ยวอยู่ตรงกลาง ตัวสถานีตั้งอยู่ที่ปลายทางตะวันออกของอุนแทร์เดนลินเดิน ระหว่างซ็อกยก์เฮาส์ กับ แบร์ลีเนอร์ชลอส บางส่วนของสถานีตั้งอยู่ติดกับทางใต้ของชลอสบรึคเคอ ใต้แม่น้ำชเปร ที่ความลึก 16 เมตรจากระดับถนน
ชานชาลาตั้งอยู่บนพื้นที่ระหว่างสองอุโมงค์ หลังคาเป็นทรงเรียบ สถานีเป็นผลงานออกแบบโดยมักซ์ ดูดแลร์ และได้รับแรงบันดาลใจมาจากการออกแบบเวที (stage design) โดยคาร์ล ฟรีดริค ชิงเคิล ให้กับโอเปอรา ดีเซาเบอฟลืเทอ "(Die Zauberflöte)" จากปี 1816 และมีลักษณะเป็นดวงดาวบนท้องฟ้าสีน้ำเงินเข้มเหนือรางรถไฟ
ท่าอากาศยานนานาชาติเนตาจี สุภาษ จันทระ โพส

ท่าอากาศยานนานาชาติเนตาจี สุภาษ จันทระ โพส (IATA: CCU, ICAO: VECC)  เป็นท่าอากาศยานนานาชาติให้บริการนครโกลกาตาและเขตมหานครโกลกาตา ในประเทศอินเดีย รวมถึงเป็นศูนย์กลางการบินหลักของอินเดียตะวันออกและตะวันออกเฉียงเหนือ สถานีตั้งอยู่ห่างไปราว จากตัวเมืองโกลกาตา ชื่อเรียกทั่วไปของท่าอากาศยานคือ ท่าอากาศยานโกลกาตา (Kolkata Airport) และ ท่าอากาศยานดุมดุม (Dum Dum Airport) ก่อนที่จะมีการเปลี่ยนชื่อในปี 1995 ตามชื่อของสุภาษ จันทระ โพส ผู้นำคนสำคัญคนหนึ่งของขบวนการเอกราชอินเดีย ชาวเบงกาลี รหัส IATA ของท่าอากาศยานคือ "CCU" ซึ่งมาจากชื่อเดิมของเมืองโกลกาตา (คัลคัททา; "Calcutta")
ท่าอากาศยานมีขนาดพื้นที่ และเป็นหนึ่งในสองท่าอากาศยานนานาชาติของรัฐ อีกแห่งคือพัคโทคระในสิลิคุรี ท่าอากาศยานมีผู้โดยสารผ่านราว 18 ล้านคน ตามข้อมูลของปีงบประมาณ 2022–23 ถือเป็นท่าอากาศยานที่ผู้โดยสารมากที่สุดอันดับหกของประเทศ รองจากเดลี, มุมไบ, บังกาลอร์, ไฮเดอราบาด และ เจนไน ท่าอากาศยานตั้งอยู่บนถนนเชสเสาร์ในเขตทุมทุม
ฮอนเท็ดเทลส์ฟอร์วิกเก็ดคิดส์

ฮอนเท็ดเทลส์ฟอร์วิกเก็ดคิดส์  เป็นการ์ตูนทีวีแอนิเมชันของประเทศบราซิล สร้างโดย วิกตอร์-ฮูโก บอร์เจส อิงจากภาพยนตร์สั้นสตอปโมชันชื่อเดียวกันปี พ.ศ. 2548 ออกอากาศทางช่องการ์ตูนเน็ตเวิร์คเมื่อวันที่ 4 มีนาคม พ.ศ. 2556 ถึงวันที่ 25 เมษายน พ.ศ. 2559
ชิคีวงิ

"ชิคีวงิ" (; โรมาจิ: "Chikyūgi"; #เปลี่ยนทาง 'ลูกโลก') เป็นเพลงโดยเค็นชิ โยเนซุ นักร้อง-นักแต่งเพลงชาวญี่ปุ่น จำหน่ายในฐานะซิงเกิลลำดับที่ 14 ของโยเนซุในวันที่ 26 กรกฎาคม พ.ศ. 2566 โดยโซนี่มิวสิกเอ็นเตอร์เมนต์ประเทศญี่ปุ่น ทำหน้าที่เป็นเพลงประกอบภาพยนตร์อนิเมะแนวจินตนิมิตของฮายาโอะ มิยาซากิเรื่อง"เด็กชายกับนกกระสา" (พ.ศ. 2566)
ภูมิหลัง.
เพลง "ชิคีวงิ" เขียนขึ้นในฐานะเพลงประกอบภาพยนตร์อนิเมะเรื่อง"เด็กชายกับนกกระสา" ซึ่งเป็นผลงานการกำกับภาพยนตร์เรื่องยาวเรื่องแรกของฮายาโอะ มิยาซากิในรอบทศวรรษ เพลงได้รับการประกาศในวันที่ 14 กรกฎาคม พ.ศ. 2566 ซึ่งเป็นวันที่ภาพยนตร์ออกฉาย เนื่องจากภาพยนตร์มีนโยบายจะเก็บงำเนื้อหาและรายชื่อทีมงานไว้เป็นความลับจนกว่าจะถึงวันฉาย เพลงบรรเลงโดยวงดุริยางค์แชมเบอร์ชนาดเล็กและตัวโยเนซุเองผู้เล่นเปียโนสำหรับเพลง
มิยาซากิได้ขอให้โยเนซุเขียนเพลงประกอบภาพยนตร์เมื่อ 4 ปีก่อนภาพยนตร์จะออกฉาย หลังจากที่มิยาซากิได้ยินเพลง"พาพริกา"ของวงฟูรินซึ่งโยเนซุเป็นโปรดิวเซอร์จากการฟังทางวิทยุ โยเนซุกล่าวว่าตนโตขึ้นมากับการชมภาพยนตร์ของมิยาซากิ และเพลง "ชิคีวงิ" เป็นเพลงเกี่ยวกับ"เด็กชายกับนกกระสา"แต่ก็ยังเป็นเพลงที่เขียนขึ้นเพื่อมอบให้มิยาซากิกลับไปอีกด้วย
ยุทธการที่เมกิดโด (609 ปีก่อนคริสต์ศักราช)

มีการบันทึกว่ายุทธการที่เมกิดโดเกิดขึ้นใน 609 ปีก่อนคริสต์ศักราช เมื่อฟาโรห์เนโชที่ 2 แห่งอียิปต์นำกองทัพไปที่คาร์เรมิช (ซีเรียเหนือ) เพื่อเข้าร่วมกับจักรวรรดิอัสซีเรียใหม่ พันธมิตรที่ใกล้เสื่อมสลาย ต่อจักรวรรดิบาบิโลเนียใหม่ที่กำลังรุ่งเรื่อง โดยจำเป็นต้องผ่านดินแดนที่ควบคุมโดยอาณาจักรยูดาห์ พระเจ้าโยสิยาห์แห่งยูดาห์ไม่ให้กองทัพอียิปต์เดินผ่าน กองทัพยูดาห์เผชิญหน้ากับกองทัพอียิปต์ที่เมกิดโด ทำให้โยสิยาห์ถูกปลงพระชนม์และอาณาจักรของพระองค์กลายเป็นรัฐบริวารของอียิปต์ สงครามนี้ได้รับการบันทึกในคัมภีร์ฮีบรู 1 เอสดราสของกรีก และงานเขียนของโยเซพุส
เมื่อเนโชที่ 2 ควบคุมอาณาจักรยูดาห์ กองทัพอัสซีเรียพ่ายแพ้ต่อบาบิโลเนียและมีดส์ในการล่มสลายของฮัรราน ซึ่งทำให้อัสซีเรียสูญเสียสถานะรัฐเอกราช
รายงานพระคัมภีร์.
เรื่องราวพื้นฐานปรากฏในหนังสือพงศ์กษัตริย์ ฉบับที่ 2 23:29–30 (เขียนขึ้นประมาณ 550 ปีก่อน ค.ศ.) ข้อความภาษาฮีบรูถูกทำให้เข้าใจผิดและแปลว่าเนโช 'ต่อสู้กับ' อัสซีเรีย Cline 2000:92-93 แสดงหมายเหตุว่าคำแปลสมัยใหม่พยายามพัฒนาข้อความนี้ด้วยการใช้รายงานสิ่งที่รู้จากข้อมูลประวัติศาสตร์อื่น ๆ เช่น อียิปต์และอัสซีเรียเป็นพันธมิตร ข้อความต้นฉบับไม่ได้กล่าวถึง 'ยุทธการ' กระนั้นในฉบับสมัยใหม่ก็เพิ่มคำว่า 'ยุทธการ' ในข้อความนั้น
ในขณะที่โยสิยาห์ยังทรงครองราชย์อยู่ ฟาโรห์เนโคแห่งอียิปต์เสด็จมายังแม่น้ำยูเฟรติสเพื่อช่วยกษัตริย์อัสซีเรีย โยสิยาห์ยกทัพออกไปรบกับเนโค และถูกประหารที่เมกิดโด ทหารของโยสิยาห์จึงนำพระศพขึ้นรถม้าศึกจากเมกิดโดมายังกรุงเยรูซาเล็ม และฝังไว้ในสุสานของพระองค์เอง ประชาชนได้เลือกเยโฮอาหาสโอรสของโยสิยาห์และเจิมตั้งขึ้นเป็นกษัตริย์แทนราชบิดา
ภายหลังมีรายงานที่ยาวกว่าในหนังสือพงศาวดาร ฉบับที่ 2 35:20–25 (เขียนประมาณ 350–300 ปีก่อน ค.ศ.)
หลังจากที่โยสิยาห์ทรงจัดระเบียบพระวิหารเรียบร้อยแล้ว กษัตริย์เนโคแห่งอียิปต์ยกทัพมาที่คารเคมิชริมแม่น้ำยูเฟรติส และโยสิยาห์กรีธาทัพออกไปรบกับพระองค์ แต่เนโคส่งผู้นำสาส์นมายังโยสิยาห์ความว่า “กษัตริย์ยูดาห์ ท่านและข้าพเจ้ามีเรื่องราวบาดหมางอะไรกันหรือ? ข้าพเจ้าไม่ได้ยกทัพมาโจมตีท่านในครั้งนี้ แต่ข้าพเจ้ามารบกับศัตรูที่ขับเคี่ยวกันอยู่ พระเจ้าได้ตรัสสั่งให้ข้าพเจ้ารีบเร่ง ดังนั้นจงอย่าขัดขวางพระเจ้าผู้สถิตกับข้าพเจ้า มิฉะนั้นพระองค์จะทรงทำลายท่าน” แต่โยสิยาห์ไม่ยอมถอยทัพ กลับปลอมตัวเข้าสู่สงครามในที่ราบเมกิดโด โยสิยาห์ไม่ยอมฟังพระบัญชาของพระเจ้าที่ตรัสผ่านเนโค พลธนูยิงถูกกษัตริย์โยสิยาห์ พระองค์ทรงร้องบอกทหารว่า “พาเราออกไปที เราบาดเจ็บมาก” พวกเขาจึงประคองพระองค์ลงจากรถม้าศึกของพระองค์ แล้วขึ้นรถม้าศึกอีกคันกลับสู่เยรูซาเล็ม โยสิยาห์ก็สิ้นพระชนม์ พระศพถูกฝังไว้ในสุสานบรรพบุรุษของพระองค์ ทั่วทั้งยูดาห์และกรุงเยรูซาเล็มพากันไว้อาลัย เยเรมีย์แต่งบทเพลงคร่ำครวญไว้อาลัยแด่โยสิยาห์ และคณะนักร้องชายหญิงทุกคนยังคงขับร้องเพลงไว้อาลัยโยสิยาห์ตราบจนทุกวันนี้ซึ่งกลายเป็นประเพณีในอิสราเอล และมีบันทึกไว้ในประมวลบทเพลงคร่ำครวญ
เท็นโด

เท็นโด  เป็นนครที่ตั้งอยู่ทางตะวันออกของจังหวัดยามางาตะ ประเทศญี่ปุ่น ข้อมูลเมื่อ ค.ศ. 2023 (2023)[ [update]] นครเท็นโดมีจำนวนประชากรประมาณ 60,895 คน มีขนาดพื้นที่ทั้งสิ้น 
ภูมิศาสตร์.
เท็นโดตั้งอยู่ทางตะวันออก-กลางของแอ่งยามางาตะ ทางทิศตะวันออกติดกับเทือกเขาโออุ
ภูมิอากาศ.
เท็นโดมีภูมิอากาศแบบอบอุ่นชื้นภาคพื้นทวีป (การแบ่งเขตภูมิอากาศแบบเคิพเพิน "Dfa") มีความแตกต่างของอุณหภูมิในแต่ละฤดูกาลอย่างมาก โดยมีฤดูร้อนที่อบอุ่นถึงร้อน (และมักจะชื้น) และฤดูหนาวที่หนาวเย็น (บางครั้งก็หนาวจัดมาก) มีหยาดน้ำฟ้าตลอดทั้งปี แต่จะหนักที่สุดในช่วงเดือนสิงหาคมถึงตุลาคม อุณหภูมิเฉลี่ยทั้งปีในเทนโดอยู่ที่ 11.1 °C ปริมาณน้ำฝนโดยเฉลี่ยต่อปีอยู่ที่ 1,381 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคม อยู่ที่ประมาณ 24.8 °C และต่ำสุดในเดือนมกราคม อยู่ที่ประมาณ -1.4 °C
สถิติประชากร.
จากข้อมูลสำมะโนประชากรของญี่ปุ่น จำนวนประชากรของเท็นโดยังคงค่อนข้างคงที่ในช่วงไม่กี่ทศวรรษที่ผ่านมา
ประวัติศาสตร์.
ในสมัยเอโดะ พื้นที่ของเท็นโดในปัจจุบันเคยเป็นส่วนหนึ่งของแคว้นศักดินาเท็นโด ซึ่งเป็นแคว้นศักดินาขนาด 20,000 "โกกุ" ภายใต้รัฐบาลโชกุนโทกูงาวะ ซึ่งควบคุมโดยตระกูลโอดะ ซึ่งปกครองตั้งแต่ ค.ศ. 1831 ถึง 1871
หลังจากเริ่มต้นสมัยเมจิ พื้นที่ดังกล่าวได้รับการจัดตั้งเป็นหมู่บ้านเท็นโด ขึ้นกับอำเภอฮิงาชิมูรายามะ จังหวัดยามางาตะ เมื่อ ค.ศ. 1878 ต่อมาได้รับการยกฐานะเป็นเมืองเมื่อวันที่ 27 เมษายน ค.ศ. 1892 และยกฐานะเป็นนครเมื่อวันที่ 1 ตุลาคม ค.ศ. 1958
การเมืองการปกครอง.
นครเท็นโดมีการปกครองในรูปแบบแบบนายกเทศมนตรี–สภา โดยมีนายกเทศมนตรีมาจากการเลือกตั้งโดยตรง และมีสภานิติบัญญัติระบบสภาเดียวซึ่งมีสมาชิก 22 คน ในการเมืองระดับจังหวัด นครเท็นโดเป็นเขตเลือกตั้งที่ให้ตำแหน่งสมาชิกสภาจังหวัดยามางาตะจำนวน 2 คน และในการเมืองระดับชาติ นครเท็นโดเป็นส่วนหนึ่งของเขตเลือกตั้งจังหวัดยามางาตะที่ 1 ในการเลือกตั้งสภาผู้แทนราษฎรในรัฐสภาญี่ปุ่น
เศรษฐกิจ.
เศรษฐกิจของเท็นโดขึ้นอยู่กับการท่องเที่ยวตามฤดูกาล เกษตรกรรม และผลิตภัณฑ์จากไม้ เมืองนี้มีชื่อเสียงในด้านการผลิตชิ้นส่วนไม้ ("โคมะ") ที่ใช้ในหมากรุกญี่ปุ่น ("โชงิ") และมีการละเล่น "หมากรุกมนุษย์" มาตั้งแต่ ค.ศ. 1966 นอกจากนี้ เมืองนี้ยังมีบ่อน้ำพุร้อน"อนเซ็ง"หลายแห่ง
เมืองแฝด.
เท็นโดเป็นเมืองแฝดกับเมืองต่อไปนี้
ซูเปอร์แดร็ก แกร่ง เริ่ด แซ่บ

ซูเปอร์แดร็ก แกร่ง เริ่ด แซ่บ (โปรตุเกสและ#เปลี่ยนทาง) เป็นการ์ตูนทีวีแอนิเมชันสำหรับผู้ใหญ่จากประเทศบราซิล สร้างโดย แอนเดอร์สัน มาฮานสกี้, เปาโล เลสคัต และเฟร์นันโด เม็งดงซา วางจำหน่ายทั่วโลกเมื่อวันที่ 9 พฤศจิกายน พ.ศ. 2561 โดยเน็ตฟลิกซ์
ทหารขี้ทูด

"ทหารขี้ทูด"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสาร"ลิเบอร์ตี"ในสหรัฐอเมริกาในเดือนตุลาคม ค.ศ. 1926 และตีพิมพ์ในนิตยสาร"นิตยสารสแตรนด์"ในสหราชอาณาจักรในเดือนพฤศจิกายน ค.ศ. 1926 เป็นเรื่องสั้นที่รวบรวมตีพิมพ์ในหนังสือรวมเรื่องสั้น "เรื่องสั้นเชอร์ล็อก โฮมส์ ชุด บันทึกคดี" ในปี ค.ศ. 1927 เรื่องสั้นเรื่องนี้เป็นหนึ่งในเพียงสองเรื่องที่เล่าโดยโฮมส์แทนที่จะเป็นวัตสัน อีกเรื่องหนึ่งคือ "ขนคอสิงห์" หมอวัตสันไม่ได้มีบทบาทในเรื่องสั้นทั้งสองเรื่อง
ประวัติการตีพิมพ์.
"ทหารขี้ทูด" ตีพิมพ์ครั้งแรกในสหรัฐอเมริกาในนิตยสาร"ลิเบอร์ตี"ในเดือนตุลาคม ค.ศ. 1926 และตีพิมพ์ครั้งแรกในสหราชอาณาจักรใน"นิตยสารสแตรนด์"ในเดือนพฤศจิกายน ค.ศ. 1925 ในนิตยสาร"ลิเบอร์ตี"มีภาพวาดประกอบเนื้อเรื่อง 5 ภาพวาดโดยเฟรดเดอริก ดอร์ สตีล ใน"นิตยสารสแตรนด์"มีภาพวาดประกอบเนื้อเรื่อง 5 ภาพวาดโดยโฮเวิร์ด เค. เอคล็อก เรื่องสั้นถูกรวมในหนังสือรวมเรื่องสั้น "เรื่องสั้นเชอร์ล็อก โฮมส์ ชุด บันทึกคดี" ซึ่งตีพิมพ์ในสหรัฐอเมริกาและสหราชอาณาจักรในเดือนมิถุนายน ค.ศ. 1927
คัลเลอร์เพนต์

คัลเลอร์เพนต์ (KolourPaint) เป็นโปรแกรมแก้ไขกราฟิกแรสเตอร์ที่เสรีและต้นทางเปิด สร้างโดย KDE โปรแกรมนี้มีหน้าตาคล้ายกับไมโครซอฟท์ เพนต์ รุ่นก่อนหน้าเวอร์ชันที่แถมมากับ Windows 7 แต่มีคุณสมบัติเพิ่มเติมบางอย่าง เช่น การรองรับ ความโปร่งใส สมดุลสี และการหมุนภาพ
เป้าหมายของโปรแกรมคือเพื่อให้เข้าใจง่าย โดยมีฟังก์ชันการทำงานที่เน้นผู้ใช้ทั่วไป โดยคัลเลอร์เพนต์ได้รับการออกแบบมาเพื่องานทั่วไป เช่น:
ในเวอร์ชัน K Desktop Environment 3.3 คัลเลอร์เพนต์ได้แทนที่ KPaint ในฐานะโปรแกรมวาดภาพอย่างง่ายโดยปริยาย
คัลเลอร์เพนต์มีพอร์ตไปยัง Microsoft Windows ซึ่งเป็นส่วนหนึ่งของโครงการริเริ่ม "KDE บน Windows" คัลเลอร์เพนต์ยังมีพอร์ตสำหรับ MacOS อีกด้วย
แอฟริกาคัพออฟเนชันส์ รุ่นอายุไม่เกิน 23 ปี 2023 รอบคัดเลือก

การแข่งขันแอฟริกาคัพออฟเนชันส์ รุ่นอายุไม่เกิน 23 ปี 2023 รอบคัดเลือก  เป็นการแข่งขันฟุตบอลรอบคัดเลือกของแอฟริกาคัพออฟเนชันส์ รุ่นอายุไม่เกิน 23 ปี 2023 จัดขึ้นระหว่างวันที่ 1 กันยายน 2565 – 28 มีนาคม ค.ศ. 2023 โดยสมาพันธ์ฟุตบอลแห่งแอฟริกา (CAF) สำหรับผู้เล่นที่เกิดวันที่ 1 มกราคม พ.ศ. 2544 หรือหลังจากนั้นจะมีสิทธิ์เข้าร่วมการแข่งขัน 
การแข่งขันครั้งนี้จะคัดเลือกฟุตบอลชายทีมชาติรุ่นอายุไม่เกิน 23 ปีของทวีปแอฟริกาทั้งหมด 8 ทีม รวมถึงเจ้าภาพที่ผ่านการคัดเลือกโดยอัตโนมัติ คือโมร็อกโก ที่ผ่านเข้าสู่รอบแบ่งกลุ่มของการแข่งขันครั้งนี้ ซึ่งจำนวนทีมเพิ่มเป็นสองเท่าของรอบแรกของรอบคัดเลือกโซนแอฟริกาสำหรับ การแข่งขันฟุตบอลชายในโอลิมปิกฤดูร้อน 2024 ในประเทศฝรั่งเศส
ทีม.
นอกเหนือจากโมร็อกโกแล้ว สมาชิกสมาพันธ์ฟุตบอลแห่งแอฟริกาที่เหลือ 53 ทีมยังมีสิทธิ์ผ่านเข้ารอบและมีทีมชาติทั้งหมด 38 ทีมเข้ารอบแบ่งกลุ่มซึ่งประกาศเมื่อวันที่ 18 สิงหาคม พ.ศ. 2565 ทีมที่ดีที่สุด 18 ทีมจากครั้งก่อนหน้า และ รอบคัดเลือก ได้ผ่านเข้าสู่รอบที่สองแล้ว
<templatestyles src="Div col/styles.css"/>
ฟุตบอลหญิงรอบคัดเลือกโอลิมปิกโซนแอฟริกา 2024

การแข่งขันฟุตบอลหญิงรอบคัดเลือกโอลิมปิกโซนแอฟริกา 2024 (ชื่ออย่างเป็นทางการคือ 'Women's Olympic Football Tournament Qualifiers) จะเป็นครั้งที่ 6 ของการแข่งขันฟุตบอลหญิงรอบคัดเลือกโอลิมปิกโซนแอฟริกา ซึ่งเป็นการแข่งขันฟุตบอลระดับนานาชาติทุกสี่ปี ซึ่งจัดขึ้นโดยสมาพันธ์ฟุตบอลแอฟริกา (CAF) เพื่อตัดสินว่าทีมชาติหญิงทีมใดจากทวีปแอฟริกาจะผ่านเข้ารอบการแข่งขันฟุตบอลโอลิมปิก
เมื่อวันที่ 24 กุมภาพันธ์ พ.ศ. 2565 ฟีฟ่าได้มอบโควต้าให้สมาพันธ์ฟุตบอลแอฟริกา 2 ตำแหน่งสำหรับการแข่งขันกีฬาโอลิมปิกฤดูร้อน 2024ในประเทศฝรั่งเศส
ผู้เข้าแข่งขัน.
สมาชิกสมาพันธ์ฟุตบอลแอฟริกา 53 ทีมมีสิทธิ์เข้าร่วมรอบคัดเลือกโดยซิมบับเว ถูกระงับตั้งแต่วันที่ 24 กุมภาพันธ์ พ.ศ. 2565 แม้ว่าจะมีผู้ส่งเข้าแข่งขันเพียง 25 ทีมเท่านั้น การจับฉลากเกิดขึ้นเมื่อวันที่ 30 พฤษภาคม ค.ศ. 2023 ที่กรุงไคโร ประเทศอียิปต์ มี 7 ทีมที่ได้รับสิทธิ์ชนะบายก่อนเข้าสู่รอบคัดเลือกรอบที่สองโดยพิจารณาจากผลการแข่งขันแอฟริกาคัพออฟเนชันส์หญิง 2022
<templatestyles src="Div col/styles.css"/>#เปลี่ยนทาง
ฟุตบอลหญิงรอบคัดเลือกโอลิมปิกโซนแอฟริกา

ฟุตบอลหญิงรอบคัดเลือกโอลิมปิกโซนแอฟริกา  เป็นการแข่งขันฟุตบอลทีมชาติหญิงของทวีปแอฟริกาทุก 4 ปี จัดโดยสมาพันธ์ฟุตบอลแอฟริกา (CAF) เพื่อเป็นรอบคัดเลือกสำหรับประเทศในแอฟริกาเพื่อเข้าร่วมแข่งขันทีมหญิงในกีฬาโอลิมปิกฤดูร้อนทุกครั้ง นับตั้งแต่เปิดตัวที่โอลิมปิกฤดูร้อน 1996 ในแอตแลนตา มลรัฐจอร์เจีย สหรัฐ
เพเทอร์ เบเรินส์

เพเทอร์ เบเรินส์ (14 เมษายน 1868 – 27 กุมภาพันธ์ 1940) เป็นสถาปนิกและนักออกแบบอุตสาหกรรมและกราฟิกชาวเยอรมันที่ทรงอิทธิพล เขาเป็นที่รู้จักจากผลงานการออกแบบโรงงานใบพัดอาเอเกในเบอร์ลินเมื่อปี 1909 เขามีผลงานการออกแบบวัตถุ ไทป์เฟซ และอาคารในรูปแบบต่าง ๆ ตลอดทศวรรษ 1900 ถึง 1930 และเป็นหนึ่งในผู้ร่วมก่อตั้งด็อยเชอร์ แวร์คบุนท์ ในปี 1907 ช่วงเวลาเดียวกับที่เขาเริ่มทำงานให้กับอาเอเก (AEG) และเป็นผู้ริเริ่มการออกแบบสำหรับองค์กร (corporate design) การออกแบบกราฟิก ปลิตไทป์เฟซ วัตถุ และอาคารให้กับบริษัท ในไม่กี่ปีให้หลัง เขาประสบความสำเร็จในฐานะสถาปนิก โดยเป็นผู้นำขบวนสถาปัตยกรรม #เปลี่ยนทาง (Reformarchitektur) ยุคคลาสสิกและเหตุผลนิยม (rationalist) ในทศวรรษ 1910 ต่อมาเมื่อสงครามโลกครั้งที่หนึ่งสิ้นสุดลง เขาเปลี่ยนรูปแบบมาสู่ลัทธิสำแดงอารมณ์อิฐ (Brick Expressionism) โดยมีผลงานชิ้นเอกคืออาคารอำนวยการสถาบันเฮิคท์ซึ่งตั้งอยู่นอกนครฟรังค์ฟวร์ท และนับตั้งแต่กลางทศวรรษ 1920s เขาเริ่มหันไปสู่สถาปัตยกรรมแบบวัตถุวิสัยใหม่ (New Objectivity) นอกจากการทำงานในแวดวงออกแบบแล้วเขายังเป็นนักการศึกษา เป็นหัวหน้าวิทยาลัยสถาปัตยกรรมศาสตร์ของสถาบันวิจิตรศิลป์เวียนนาระหว่างปี 1922 ถึง 1936 สถาปนิกชั้นนำของขบวนการสมัยใหม่ (modernism) ในยุโรปจำนวนมากได้ทำงานร่วมกับเบเรินส์ในระหว่างช่วงต้นของอาชีพการงานในทศวรรษ 1910 ซึ่งรวมทั้ง ลุดวิก ฟัน แดร์ โรเฮอ, เลอกอร์บูซีเยร์ และ วอลเทอร์ โกรปิอุส
นา อิน-อู

นา จ็อง-ชัน (เกิด 17 กันยายน พ.ศ. 2537) หรือรู้จักกันในชื่อ นา อิน-อู  เป็นนักแสดงชาวเกาหลีใต้ เขามีชื่อเสียงจากบทบาทในเรื่อง "รักวุ่นวาย นายมเหสีหลงยุค" (2563–2564) และ "River Where the Moon Rises" (2564) เขาเป็นนักแสดงในรายการวาไรตี้ "2 Days & 1 Night" ตั้งแต่ปี ค.ศ. 2022
ฟุตบอลหญิงชิงแชมป์คอนคาแคฟ 2022 รอบคัดเลือก

การแข่งขันฟุตบอลหญิงชิงแชมป์คอนคาแคฟ 2022 รอบคัดเลือก (หรือที่รู้จักในชื่อ CONCACAF W Qualifiers) เป็นการแข่งขันฟุตบอลหญิงของทีมชาติหญิงของสมาคมสมาชิกสมาพันธ์ฟุตบอลอเมริกาเหนือ อเมริกากลาง และแคริบเบียน เพื่อตัดสินทีมที่เข้าร่วมการแข่งขันฟุตบอลหญิงชิงแชมป์คอนคาแคฟ 2022 การแข่งขันรอบคัดเลือกเกิดขึ้นในเดือนกุมภาพันธ์และเมษายน พ.ศ. 2565 มีทีมทั้งหมด 6 ทีมในการแข่งขันรอบคัดเลือกที่ได้ผ่านเข้าสู่การแข่งขันรอบสุดท้าย โดยแคนาดา และ สหรัฐ ซึ่งได้ผ่านเข้ารอบโดยชนะผ่านเนื่องจากเป็นทีมที่มีอันดับสูงสุด 
ในการแข่งขันฟุตบอลหญิงชิงแชมป์คอนคาแคฟ 2022 จะทำหน้าที่เป็นรอบคัดเลือกโซนคอนคาแคฟของฟุตบอลโลกหญิง 2023 ในออสเตรเลียและนิวซีแลนด์ รวมทั้งการแข่งขันฟุตบอลในโอลิมปิกฤดูร้อน 2024 ในประเทศฝรั่งเศส
เบลีซชนะและเสมอในระดับนานาชาติเป็นครั้งแรก โดยแพ้การแข่งขันระดับนานาชาติทั้งหมดนับตั้งแต่เปิดตัวในปี พ.ศ. 2544
ทีมที่ผ่านการคัดเลือก.
แปดทีมต่อไปนี้ผ่านเข้ารอบการแข่งขันรอบสุดท้าย
1 ตัวหนา หมายถึงแชมป์ในปีนั้น "ตัวเอียง" หมายถึงเจ้าภาพในปีนั้น
ฟุตบอลหญิงชิงแชมป์คอนคาแคฟ

การแข่งขันฟุตบอลหญิงชิงแชมป์คอนคาแคฟ (เดิมชื่อ CONCACAF Women's Championship', CONCACAF Women's Invitational Tournament, CONCACAF Women's Gold Cup และ CONCACAF Women's World Cup Qualifying) เป็นการแข่งขันฟุตบอลหญิงที่จัดโดยสมาพันธ์ฟุตบอลอเมริกาเหนือ อเมริกากลาง และแคริบเบียน (CONCACAF) และเป็นการแข่งขันรอบคัดเลือกของฟุตบอลโลกหญิงของฟีฟ่าและโอลิมปิกด้วย ในปีที่การแข่งขันจัดขึ้นไม่ตรงกับปีที่มีการแข่งขันรอบคัดเลือกของฟุตบอลโลกหญิง จะเชิญประเทศที่ไม่ใช่สมาชิกคอนคาแคฟให้เข้าร่วมแข่งขันด้วย โดยคอนคาแคฟเป็นหน่วยงานกำกับดูแลฟุตบอลสำหรับอเมริกาเหนือ, อเมริกากลาง และ แคริบเบียน 
ประเทศที่ประสบความสำเร็จในรายการนี้มากที่สุดคือ สหรัฐ ซึ่งชนะเลิศสมัยที่ 9 ในปี ค.ศ. 2022
สถิติทีมทั้งหมด.
ในการจัดอันดับนี้ หากชนะจะได้ 3 คะแนน, เสมอได้ 1 คะแนน และแพ้ได้ 0 คะแนน ตามธรรมเนียมการบันทึกสถิติในกีฬาฟุตบอล การแข่งขันที่ตัดสินในการต่อเวลาพิเศษ จะถูกนับเป็นการชนะและแพ้ ในขณะที่การแข่งขันที่ตัดสินโดยการยิงจุดโทษ นับเป็นการเสมอ ทีมต่าง ๆ จะถูกจัดอันดับตามคะแนนรวม จากนั้นจัดตามผลต่างประตูได้เสีย จากนั้นจัดตามประตูที่ทำได้
 "ณ วันที่ ฟุตบอลหญิงชิงแชมป์คอนคาแคฟ 2022"
1 ผู้ได้รับเชิญที่ไม่ใช่คอนคาแคฟ
นิพล รัตนพันธ์

นิพล รัตนพันธ์ (นามปากกา: สายธารสิโป) นักเขียนชาวจังหวัดนราธิวาส รางวัลนักกลอนตัวอย่าง จากสมาคมนักกลอนแห่งประเทศไทย พ.ศ. 2555 และรางวัลผู้ใช้ภาษาไทยดีเด่น จากกรมส่งเสริมวัฒนธรรม กระทรวงวัฒนธรรม พ.ศ. 2560
ประวัติ.
นิพล รัตนพันธ์ เป็นข้าราชการครูบำนาญ โดยรับราชการครูครั้งแรกที่โรงเรียนบ้านสิโป อ.ระแงะ จ.นราธิวาส ซึ่งเป็นพื้นที่เชิงเขาซีโป-บูโด นอกจากเป็นครู เขาก็เขียนบทกวีเสนอแนวคิด แง่มุมความงาม ความเป็นธรรม สะท้อนวิถีชีวิต ความเชื่อในท้องถิ่นควบคู่ไปด้วย 
นิพลเริ่มเขียนบทกวีตั้งแต่เรียนที่มหาวิทยาลัยศรีนครินทรวิโรฒ ได้รวมกลุ่มกับเพื่อนนักเขียนและกวีภาคใต้ ในนาม “กลุ่มนาคร”
ฟุตบอลหญิงรอบคัดเลือกโอลิมปิกโซนโอเชียเนีย

การแข่งขันฟุตบอลหญิงรอบคัดเลือกโอลิมปิกโซนโอเชียเนีย  เป็นการแข่งขันฟุตบอลที่จัดขึ้นทุก 4 ปี เพื่อตัดสินโควต้าเพียง 1 ตำแหน่งของสมาพันธ์ฟุตบอลโอเชียเนีย (OFC) ที่จะเข้าร่วมแข่งขันกีฬาโอลิมปิก
การแข่งขันนี้จัดขึ้นครั้งแรกในปี ค.ศ. 2004 ในปี ค.ศ. 1996 ไม่มีทีมจากโซนโอเชียเนียเข้าร่วมการแข่งขันกีฬาโอลิมปิก ในปี ค.ศ. 2000 ออสเตรเลียได้รับสิทธิ์เข้าร่วมในฐานะเจ้าภาพจัดการแข่งขัน
ผลการแข่งขัน.
1 เลกที่สองมีปัญหาติดขัดเนื่องจากปาปัวนิวกินีไม่สามารถเดินทางไปนิวซีแลนด์เพื่อแข่งขันได้เนื่องจากปัญหาเรื่องวีซ่า
2 โควต้าโซนโอเชียเนียในโอลิมปิกฤดูร้อน 2020 ได้รับการตัดสินโดย OFC Women's Nations Cup 2018
ฟุตบอลหญิงรอบคัดเลือกโอลิมปิกโซนโอเชียเนีย 2024

การแข่งขันฟุตบอลหญิงรอบคัดเลือกโอลิมปิกโซนโอเชียเนีย 2024  จะเป็นการแข่งขันฟุตบอลหญิงรอบคัดเลือกโอลิมปิกโซนโอเชียเนียครั้งที่ 5 ซึ่งเป็นการแข่งขันฟุตบอลระดับนานาชาติที่จัดขึ้นทุกสี่ปี ซึ่งจัดขึ้นโดยสมาพันธ์ฟุตบอลโอเชียเนีย (OFC) เพื่อตัดสินว่าทีมชาติหญิงจากโอเชียเนียทีมใดที่จะผ่านการคัดเลือกสำหรับการแข่งขันการแข่งขันฟุตบอลโอลิมปิก โดยจะประกอบด้วย 8 ทีมและแข่งขันระหว่างวันที่ 7-19 กุมภาพันธ์ ค.ศ. 2024
ทีม.
การจับสลากสำหรับการแข่งขันนี้จัดขึ้นในวันที่ 23 พฤศจิกายน พ.ศ. 2566 แปดทีมที่เข้าสู่รอบคัดเลือกได้รับการจัดอันดับตามเดือนสิงหาคม พ.ศ. 2566 อันดับโลกหญิงของฟีฟ่า โดยสองชาติอันดับต้น ๆ จะถูกจัดสรรให้กับโถ A, สี่ทีมถัดไปสู่โถ B และสองทีมสุดท้ายเป็นทีมโถ C ถูกดึงจากโถ C ไปยังตำแหน่งที่สี่ในกลุ่ม A และ B ตามลำดับ จากนั้นแต่ละทีมจะถูกดึงจากโถ B สู่ตำแหน่งที่สามในแต่ละกลุ่ม จากนั้นจึงได้อันดับที่สองในแต่ละกลุ่ม ในที่สุด ทีมในโถ A ก็ถูกจับสลากเข้าสู่ตำแหน่งแรกในแต่ละกลุ่ม